Անդրեյ Արխանգելսկի

Անդրեյ Դմիտրիևիչ Արխանգելսկի (, ), խորհրդային երկրաբան։ ԽՍՀՄ ԳԱ ակադեմիկոս 1929 թվականից։

Ավարտել է Մոսկվայի համալսարանը (1904)։ Եղել է Մոսկվայի համալսարանի (1918 թվականից) և Լեռնային ակադեմիայի (1924 թվականից) պրոֆեսոր, ԽՍՀՄ ԳԱ երկրաբանական ինստիտուտի դիրեկտոր (1934-1939)։ Զբաղվել է ԽՍՀՄ տեկտոնիկայի ուսումնասիրությամբ, նստվածքային ապարների շերտագրության և համեմատական լիթոլոգիայի հարցերով։ Անդրեյ Արխանգելսկին գլխավորել է Կուրսկի մագնիսային խոտորման (1919-1924), Ղազախստանի (1936-1938) և ԽՍՀՄ եվրոպական մասի (1939-1940) երկրաբանական կառուցվածքի ուսումնասիրման համալիր արշավախմբերը։ Առաջ է քաշել ալյումինի հանքանյութերի լատերիտային առաջացումը հերքող՝ բոքսիտների նստվածքային ծագման տեսակետը։ Մերձսևծովյան նավթաբեր մարզի հետազոտման համար արժանացել է Վ․ Ի․ Լենինի անվան մրցանակի (1928)։

Ծանոթագրություններ 

Ռուս երկրաբաններ
Մոսկվայի պետական համալսարանի շրջանավարտներ
ԽՍՀՄ ԳԱ իսկական անդամներ
ԽՍՀՄ ԳԱ ակադեմիկոսներ
Մոսկվայի պետական համալսարանի պրոֆեսորներ‎
Խորհրդային երկրաբաններ
Խորհրդային ֆիզիկոսներ
Խորհրդային գիտնականներ
Ռուսաստանի գիտությունների ակադեմիայի անդամներ
Լենինյան մրցանակի դափնեկիրներ